proxectonos/corpus_dominio_legal_administrativo_tmp huggingface dataset:
ORDE do 28 de maio de 2010 pola que se determina a época de perigo alto de incendios.
CONSELLERÍA DO MEDIO RURAL — III. OUTRAS DISPOSICIÓNS — 03/06/2010

O artigo 9 da Lei 3/2007, do 9 de abril, de prevención e defensa contra os incendios forestais de Galicia, establece que, en consideración aos antecedentes e datos históricos sobre o risco de aparición de incendios forestais en Galicia e sobre a incidencia das variables meteorolóxicas no comportamento do lume, a consellería con competencias en materia forestal definirá a época de perigo alto que condicionará a intensidade das medidas que se vaian adoptar para a defensa do territorio de Galicia.
As análises espacio-temporais dos lumes forestais en Galicia nos últimos vinte anos reflicten dúas épocas cun incremento notable da actividade incendiaria e, polo tanto, débense considerar como épocas de perigo alto de incendios:
-Unha época fixa no período estival, que se corresponde normalmente coa campaña de incendios, durante os meses de xullo, agosto e setembro.
-Unha época variable, cunha duración aproximada dun mes, que oscila normalmente entre os meses de febreiro, marzo e abril.
Nestas épocas o despregamento de medios de extinción e alerta deberá ser máximo, en función dos índices de risco.
A ampliación como período de perigo alto da época fixa no período estival, así como a declaración como perigo alto da época variable, requiren de mecanismos áxiles e eficaces que permitan dar a coñecer estas circunstancias de modo inmediato aos medios implicados nos traballos de prevención e defensa contra incendios forestais, xa que os índices de risco de incendios e as predicións meteorolóxicas de que se dispón na actualidade só permiten facer previsión fiables como máximo a tres días. Por isto, procede establecer un medio dotado de maior celeridade que permita o coñecemento xeral e a adecuada publicidade da previsión de novos períodos para ofrecer maior seguridade e garantías aos cidadáns.
Con base no exposto, e ao abeiro do establecido na Lei 1/1983, do 22 de febreiro, reguladora da Xunta e da súa Presidencia,
DISPÓN:
Artigo único.-Época de perigo alto de incendios.
Decláranse como época de perigo alto de incendios forestais durante o ano 2010 as datas comprendidas entre o 1 de xullo e o 30 de setembro.
Disposicións derradeiras
Primeira.-Facúltase o director xeral de Montes para ditar cantas instrucións sexán precisas para modificar as ditas datas e declarar como perigo alto outras épocas do ano, cando as condicións meteorolóxicas ou outras circunstancias agraven o risco de incendios.
Segunda.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 28 de maio de 2010.
Samuel Jesús Juárez Casado
Conselleiro do Medio Rural
RESOLUCIÓN do 28 de maio de 2010, do Departamento Territorial de Vigo, pola que se procede á publicación da relación definitiva de nenas/os admitidas/os para o curso 2010-2011 nas escolas infantís 0-3 dependentes da Consellería de Traballo e Benestar.
CONSELLERÍA DE TRABALLO E BENESTAR — III. OUTRAS DISPOSICIÓNS — 03/06/2010

Con data do 11 de marzo de 2010 publicouse a Orde do 5 de marzo de 2010 pola que se regula o procedemento de adxudicación de prazas en escolas infantís 0-3 dependentes da Consellería de Traballo e Benestar para o curso 2010-2011.
Estudadas pola Comisión de Baremación todas as reclamacións presentadas e resoltas pola/o xefa/e territorial, procédese á publicación da relación definitiva de admitidas/os e da lista de espera coa puntuación obtida en casa caso.
Estas reclamacións entenderanse resoltas coa publicación da lista definitiva, que se poderá consultar nos departamentos territoriais da Consellería de Traballo e Benestar, nas páxinas web (
http://benestar.xunta.es
) e (http://www.escolasinfantis.net) e nos propios centros.
As/os solicitantes admitidas/os disporán do prazo establecido, de conformidade coa orde, para matricularse presentando no centro onde obtivesen praza o impreso de matrícula debidamente cuberto acompañado de certificado médico da/o nena/o. O impreso de matrícula facilitarase nos propios centros, así como nas páxinas web (
http://benestar.xunta.es
) e (http://www.escolasinfantis.net).
De non formalizar a matrícula da/do nena/o no prazo sinalado, considerarase decaída/o na súa solicitude.
Contra esta resolución, que non esgota a vía administrativa, poderá interpoñerse recurso de alzada ante a Consellería de Traballo e Benestar no prazo dun mes que comezará a contar o día seguinte ao da publicación desta resolución no Diario Oficial de Galicia.
Vigo, 28 de maio de 2010.
Mª Carmen Bianchi Valcárcel
Xefa territorial de Vigo
RESOLUCIÓN do 28 de maio de 2010, do Departamento Territorial da Coruña, pola que se procede á publicación da relación definitiva de nenas/os admitidas/os para o curso 2010-2011 nas escolas infantís 0-3 dependentes da Consellería de Traballo e Benestar.
CONSELLERÍA DE TRABALLO E BENESTAR — III. OUTRAS DISPOSICIÓNS — 03/06/2010

Con data do 11 de marzo de 2010 publicouse a Orde do 5 de marzo de 2010 pola que se regula o procedemento de adxudicación de prazas en escolas infantís 0-3 dependentes da Consellería de Traballo e Benestar para o curso 2010-2011.
Estudadas pola comisión de baremación todas as reclamacións presentadas e resoltas pola/o xefa/e territorial, procédese á publicación da relación definitiva de admitidas/os e da lista de espera coa puntuación obtida en cada caso.
Estas reclamacións entenderanse resoltas coa publicación da lista definitiva, que se poderá consultar nos departamentos territoriais da Consellería de Traballo e Benestar, nas páxinas web (
http://benestar.xunta.es
) e (http://www.escolasinfantis.net), e nos propios centros.
As/os solicitantes admitidas/os disporán do prazo establecido, de conformidade coa orde, para matricularse, presentando no centro onde obtivesen praza o impreso de matrícula debidamente cuberto acompañado de certificado médico da/o nena/o. O impreso de matrícula facilitarase nos propios centros, así como nas páxinas web (
http://benestar.xunta.es
) e (http://www.escolasinfantis.net).
De non formalizar a matrícula da/do nena/o no prazo sinalado, considerarase decaída/o na súa solicitude.
Contra esta resolución, que non esgota a vía administrativa, poderá interpoñerse recurso de alzada ante a conselleira de Traballo e Benestar no prazo dun mes, que comezará a contar o día seguinte ao da publicación desta resolución no Diario Oficial de Galicia.
A Coruña, 28 de maio de 2010.
Luis Alberto Álvarez Freijido
Xefe territorial da Coruña
RESOLUCIÓN do 28 de maio de 2010, do Departamento Territorial Ourense, pola que se procede á publicación da relación definitiva de nenas/os admitidas/os para o curso 2010-2011 nas escolas infantís 0-3 dependentes da Consellería de Traballo e Benestar.
CONSELLERÍA DE TRABALLO E BENESTAR — III. OUTRAS DISPOSICIÓNS — 03/06/2010

Con data do 11 de marzo de 2010 publicouse a Orde do 5 de marzo de 2010 pola que se regula o procedemento de adxudicación de prazas en escolas infantís 0-3 dependentes da Consellería de Traballo e Benestar para o curso 2010-2011.
Estudadas pola Comisión de Baremación todas as reclamacións presentadas e resoltas pola/o xefa/e territorial, procédese á publicación da relación definitiva de admitidas/os e da lista de espera coa puntuación obtida en casa caso.
Estas reclamacións entenderanse resoltas coa publicación da lista definitiva, que se poderá consultar nos departamentos territoriais da Consellería de Traballo e Benestar, nas páxinas web (
http://benestar.xunta.es
) e (http://www.escolasinfantis.net) e nos propios centros.
As/os solicitantes admitidas/os disporán do prazo establecido, de conformidade coa orde, para matricularse presentando no centro onde obtivesen praza o impreso de matrícula debidamente cuberto acompañado de certificado médico da/o nena/o. O impreso de matrícula facilitarase nos propios centros, así como nas páxinas web (
http://benestar.xunta.es
) e (http://www.escolasinfantis.net).
De non formalizar a matrícula da/do nena/o no prazo sinalado, considerarase decaída/o na súa solicitude.
Contra esta resolución, que non esgota a vía administrativa, poderá interpoñerse recurso de alzada ante a Consellería de Traballo e Benestar no prazo dun mes que comezará a contar o día seguinte ao da publicación desta resolución no Diario Oficial de Galicia.
Ourense, 28 de maio de 2010.
José Sela Souto
Xefe territorial de Ourense
RESOLUCIÓN do 28 de maio de 2010, do Departamento Territorial de Lugo, pola que se procede á publicación da relación definitiva de nenas/os admitidas/os para o curso 2010-2011 nas escolas infantís 0-3 dependentes da Consellería de Traballo e Benestar.
CONSELLERÍA DE TRABALLO E BENESTAR — III. OUTRAS DISPOSICIÓNS — 03/06/2010

Con data do 11 de marzo de 2010 publicouse a Orde do 5 de marzo de 2010 pola que se regula o procedemento de adxudicación de prazas en escolas infantís 0-3 dependentes da Consellería de Traballo e Benestar para o curso 2010-2011.
Estudadas pola comisión de baremación todas as reclamacións presentadas e resoltas pola/o xefa/e territorial, procédese á publicación da relación definitiva de admitidas/os e da lista de espera coa puntuación obtida en cada caso.
Estas reclamacións entenderanse resoltas coa publicación da lista definitiva, que se poderá consultar nos departamentos territoriais da Consellería de Traballo e Benestar, nas páxinas web (
http://benestar.xunta.es
) e (http://www.escolasinfantis.net), e nos propios centros.
As/os solicitantes admitidas/os disporán do prazo establecido, de conformidade coa orde, para matricularse, presentando no centro onde obtivesen praza o impreso de matrícula debidamente cuberto acompañado de certificado médico da/o nena/o. O impreso de matrícula facilitarase nos propios centros, así como nas páxinas web (
http://benestar.xunta.es
) e (http://www.escolasinfantis.net).
De non formalizar a matrícula da/do nena/o no prazo sinalado, considerarase decaída/o na súa solicitude.
Contra esta resolución, que non esgota a vía administrativa, poderá interpoñerse recurso de alzada ante a conselleira de Traballo e Benestar no prazo dun mes, que comezará a contar o día seguinte ao da publicación desta resolución no Diario Oficial de Galicia.
Lugo, 28 de maio de 2010.
Antonio Dacal López
Xefe territorial de Lugo
RESOLUCIÓN do 11 de maio de 2010, da Dirección Xeral de Relacións Laborais, pola que se ordena o rexistro, o depósito e a publicación, no Diario Oficial de Galicia, dos acordos da comisión negociadora do convenio colectivo do Partido Socialista de Galicia-Partido Socialista Obrero Español (PSdeG-PSOE).
CONSELLERÍA DE TRABALLO E BENESTAR — III. OUTRAS DISPOSICIÓNS — 03/06/2010

Vistos os acordos subscritos pola comisión negociadora do convenio colectivo do Partido Socialista de Galicia-Partido Socialista Obrero Español (PSdeG- PSOE), con data do 10-11-2005 e 19-4-2010, relativos, respectivamente, á inclusión no artigo 15, referente aos días de descanso, dunha nova liña que dirá: «e martes de Entroido», e no artigo 7, o parágrafo primeiro substituirase polo seguinte texto: «Todos os venres do ano serán de xornada intensiva, cun horario das 9.30 ás 14.30 horas», engadindo, así mesmo, unha nova alínea: «f) O día 5 de xaneiro a xornada laboral será intensiva, cun horario das 10.00 ás 14.00 horas», e de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo.
Esta Dirección Xeral de Relacións Laborais
ACORDA:
Primeiro.-Ordenar a inscrición dos acordos no Rexistro Xeral de Convenios desta dirección xeral.
Segundo.-Remitir o texto orixinal ao correspondente servizo deste centro directivo.
Terceiro.-Dispoñer a súa publicación no Diario Oficial de Galicia.
Santiago de Compostela, 11 de maio de 2010.
Odilo Martiñá Rodríguez
Director xeral de Relacións Laborais
RESOLUCIÓN do 30 de marzo de 2010 pola que se aproba a proposta da comisión de avaliación dos candidatos para a adxudicación dunha bolsa de formación en competencias técnicas vinculadas aos sistemas de xestión da teleformación, convocada por Resolución do 4 de decembro de 2009 (Diario Oficial de Galicia número 242, do 14 de decembro).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 04/06/2010

Con sustentación na proposta contida na acta da sesión que tivo lugar o día 23 de marzo de 2010 pola comisión de avaliación de candidatos para a adxudicación dunha bolsa de formación en competencias técnicas vinculadas aos sistemas de xestión da teleformación, e de acordo co previsto na base oitava da Resolución do 4 de decembro de 2009 (DOG nº 242, do 14 de decembro), a dirección da Escola Galega de Administración Pública
RESOLVE:
Primeiro.-Adxudicar a citada bolsa á persoa que se detalla no anexo I desta resolución.
Segundo.-No caso de renuncia da persoa adxudicataria, poderá serlle adxudicada a mencionada bolsa a outros candidatos ou candidatas, se os houber, de acordo coa relación de suplentes que se inclúe no anexo II desta resolución.
Terceiro.-De acordo co establecido na base segunda da convocatoria, a asignación mensual da bolsa á que se refire o punto anterior será de 1.100 euros brutos, coa retención fiscal que corresponda, durante o período comprendido entre o 7 de abril e o 31 de decembro de 2010.
Cuarto.-Contra esta resolución, que pon fin á vía administrativa, poderá interpoñerse recurso potestativo de reposición ante o mesmo órgano que resolveu, no prazo dun mes contado a partir do día seguinte ao da publicación desta resolución ou ben os interesados poderán presentar directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación desta resolución de conformidade co establecido no artigo 46.4º da Lei 29/1998, reguladora da xurisdición contencioso-administrativa.
Santiago de Compostela, 30 de marzo de 2010.
Pablo Figueroa Dorrego
Director da Escola Galega de Administración Pública
ANEXO I
Apelidos e nome do/a adxudicatario/a	NIF
Facal Fariña, Sergio	79312217-Y
ANEXO II
Apelidos e nome do/a suplente	NIF
Bandín Freire, María Rosario	44824098-L
RESOLUCIÓN do 29 de abril de 2010 pola que se aproba a proposta da comisión de avaliación dos candidatos para a adxudicación de dúas bolsas de formación na área de documentación e biblioteconomía, convocadas por Resolución do 4 de decembro de 2009 (Diario Oficial de Galicia número 241, do 11 de decembro).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 04/06/2010

Con sustentación na proposta contida na acta da sesión que tivo lugar o día 22 de abril de 2010 pola comisión de avaliación de candidatos para a adxudicación de dúas bolsas de formación na área de documentación e biblioteconomía, e de acordo co previsto na base novena da Resolución do 4 de decembro de 2009 (DOG nº 241, do 11 de decembro), a dirección da Escola Galega de Administración Pública
RESOLVE:
Primeiro.-Adxudicar as citadas bolsas ás persoas que se detallan no anexo I desta resolución.
Segundo.-No caso de renuncia dalgunha das persoas adxudicatarias, poderá serlle adxudicada a mencionada bolsa a outros candidatos ou candidatas, se os houber, de acordo coa relación de suplentes que se inclúe no anexo II desta resolución.
Terceiro.-De acordo co establecido na base segunda da convocatoria, a asignación mensual da bolsa a que se refire o punto anterior será de 1.200 euros brutos, coa retención fiscal que corresponda, durante o período comprendido entre o 1 de maio e o 31 de decembro de 2010.
Cuarto.-Contra esta resolución, que pon fin á vía administrativa, poderá interpoñerse recurso potestativo de reposición ante o mesmo órgano que resolveu no prazo dun mes contado a partir do día seguinte ao da publicación desta resolución, ou ben os interesados poderán presentar directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación desta resolución de conformidade co establecido no artigo 46.4º da Lei 29/1998, reguladora da xurisdición contencioso-administrativa.
Santiago de Compostela, 29 de abril de 2010.
Pablo Figueroa Dorrego
Director da Escola Galega de Administración Pública
ANEXO I
Apelidos e nome dos/as adxudicatarios/as	NIF
De la Peña Calvo, Natalia	32691941-V
Ibáñez Pena, María	32679603-F
ANEXO II
Apelidos e nome dos/as suplentes	NIF
Cortiñas Otero, Carmen	77407999-G
Vilar Pérez, Montserrat	32671290-C
Mourelle Mato, Otilia	47365779-Q
Fernández García, Marta	34638178-V
Mosquera Souto, Alejandra	76414665-V
Gómez Barreiro, Eugenio	47370128-H
Díaz Carracedo, Susana	47370722-Z
Ares Lombao, Cristina	33338860-S
Rodríguez Devesa, Begoña	47369178-B
Rodríguez Costas, Hipólito	36109245-G
CORRECCIÓN de erros.-Resolución do 30 de abril de 2010, da Dirección Xeral de Industria, Enerxía e Minas, pola que se publica a relación de solicitudes de outorgamento de autorización administrativa de instalación de parques eólicos para promotores titulares de plans eólicos empresariais.
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 04/06/2010

Advertido erro na dita resolución, publicada no Diario Oficial de Galicia nº 97, do 25 de maio de 2010, é necesario facer a seguinte corrección:
Na páxina 9.263, dentro do anexo I, os parques pertencentes a E.F.E.E. denominados Pena Forcada-Catasol II e Picato Cotorroso quedan como seguen:
Ver referencia pdf "10500D007P023.PDF"
RESOLUCIÓN do 30 de marzo de 2010 pola que se aproba a proposta da comisión de avaliación dos candidatos para a adxudicación dunha bolsa de formación en dinamización de contidos na área de teleformación, convocada por Resolución do 4 de decembro de 2009 (Diario Oficial de Galicia número 242, do 14 de decembro).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 04/06/2010

Con sustentación na proposta contida na acta da sesión que tivo lugar o día 23 de marzo de 2010 pola comisión de avaliación de candidatos para a adxudicación dunha bolsa de formación en dinamización de contidos na área de teleformación, e de acordo co previsto na base oitava da Resolución do 4 de decembro de 2009 (DOG nº 242, do 14 de decembro), a dirección da Escola Galega de Administración Pública
RESOLVE:
Primeiro.-Adxudicar a citada bolsa á persoa que se detalla no anexo I desta resolución.
Segundo.-No caso de renuncia da persoa adxudicataria, poderá serlle adxudicada a mencionada bolsa a outros candidatos ou candidatas, se os houber, de acordo coa relación de suplentes que se inclúe no anexo II desta resolución.
Terceiro.-De acordo co establecido na base segunda da convocatoria, a asignación mensual da bolsa a que se refire o punto anterior será de 1.200 euros brutos, coa retención fiscal que corresponda, durante o período comprendido entre o 9 de abril e o 31 de decembro de 2010.
Cuarto.-Contra esta resolución, que pon fin á vía administrativa, poderá interpoñerse recurso potestativo de reposición ante o mesmo órgano que resolveu no prazo dun mes contado a partir do día seguinte ao da publicación desta resolución ou ben os interesados poderán presentar directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación desta resolución de conformidade co establecido no artigo 46.4º da Lei 29/1998, reguladora da xurisdición contencioso-administrativa.
Santiago de Compostela, 30 de marzo de 2010.
Pablo Figueroa Dorrego
Director da Escola Galega de Administración Pública
ANEXO I
Apelidos e nome do/a adxudicatario/a	NIF
Jardón Magdalena, Fátima	77403247-J
ANEXO II
Apelidos e nome dos/as suplentes	NIF
Domínguez Bustelo, Mª del Carmen	44828023-B
Míguez López, María	45845488-W
DECRETO 86/2010, do 3 de xuño, polo que se concede a Medalla Castelao.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 04/06/2010

En atención aos méritos que neles concorren, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día tres de xuño de dous mil dez, concédeselles a Medalla Castelao a:
-María Luz Casal Paz.
-Rosalina Celada Juan.
-Antón Manuel Lamazares Silva.
-César Antonio Molina Sánchez.
-Prudencia Santasmarinas Raposo.
Santiago de Compostela, tres de xuño de dous mil dez.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións
Públicas e Xustiza
ORDE do 26 de maio de 2010 pola que se establece un novo prazo para a presentación de solicitudes ao abeiro da Orde do 9 de abril de 2010, da Consellería de Economía e Industria.
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 03/06/2010

A Orde do 9 de abril de 2010, pola que se establecen as bases reguladoras para a concesión de axudas encamiñadas á habilitación e mellora de infraestruturas nos parques empresariais e recintos de localización preferente de empresas na Comunidade Autónoma de Galicia e se convocan as ditas axudas para o ano 2010, establece un prazo de presentación de solicitudes que rematou o día 19 do mes de maio.
No artigo 3.1º da convocatoria de axudas indícase que o único xeito posible de obter, cubrir, validar e imprimir as solicitudes é a través da aplicación informática Axudas Virtual.
Na tramitación telemática das solicitudes púidose verificar que, debido a disfuncións na aplicación informática, algúns solicitantes tiveron dificultades para presentar a súa solicitude no prazo establecido.
En consecuencia, e coa finalidade de que todos os solicitantes teñan a posibilidade de presentar a súa solicitude de forma telemática,
Dispoño:
Artigo único.-Establécese un novo prazo para a presentación de solicitudes de axudas para polígonos industriais reguladas na Orde do 9 de abril de 2010, da Consellería de Economía e Industria.
O prazo iniciarase o día seguinte ao da súa publicación no Diario Oficial de Galicia e rematará o sétimo día natural seguinte. No caso de que o día de finalización sexa inhábil, acabará o día seguinte hábil.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 26 de maio de 2010.
Javier Guerra Fernández
Conselleiro de Economía e Industria
RESOLUCIÓN do 20 de maio de 2010, da Secretaría Xeral da Consellería de Cultura e Turismo, pola que se lles dá publicidade aos convenios de colaboración subscritos por esta consellería no primeiro cuadrimestre do ano 2010.
CONSELLERÍA DE CULTURA E TURISMO — III. OUTRAS DISPOSICIÓNS — 08/06/2010

O artigo 11 da Lei 4/2006, do 30 de xuño, de transparencia e de boas prácticas na Administración pública galega, impón a cada consellería da Xunta de Galicia a obriga de publicar no Diario Oficial de Galicia unha relación dos convenios subscritos no último cuadrimestre por esta consellería.
En consecuencia, e para lle dar cumprimento a esa obriga,
DISPOÑO:
Artigo único.-Darlle publicidade á relación dos convenios subscritos pola Consellería de Cultura e Turismo nos meses de xaneiro, febreiro, marzo e abril do ano 2010, que se incorpora como anexo a esta resolución.
Santiago de Compostela, 20 de maio de 2010.
Antonio Fernández-Campa García-Bernardo
Secretario xeral da Consellería de Cultura
e Turismo
Ver referencia pdf "10700D008P082.PDF"
RESOLUCIÓN do 18 de maio de 2010 pola que se ordena a publicación do acordo do Consello da Xunta de Galicia do 14 de maio de 2010 polo que se aproba a modificación da relación de postos de traballo da Consellería de Traballo e Benestar.
CONSELLERÍA DE FACENDA — III. OUTRAS DISPOSICIÓNS — 08/06/2010

A aprobación da modificación da relación de postos de traballo da Consellería de Traballo e Benestar xustifícase polas necesidades organizativas e funcionais da consellería.
En consecuencia, por proposta da Consellería de Traballo e Benestar, consultadas as organizacións sindicais e a Comisión de Persoal, o Consello da Xunta de Galicia na súa reunión do día 14 de maio de 2010, adoptou o seguinte
ACORDO:
Primeiro.-Apróbase a modificación da relación de postos de traballo da Consellería de Traballo e Benestar, para os postos que se sinalan no anexo.
Segundo.-Ordénase a súa publicación no Diario Oficial de Galicia para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do catorce de maio de dous mil dez, relativo á aprobación da modificación da relación de postos de traballo da Consellería de Traballo e Benestar, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 18 de maio de 2010.
Marta Fernández Currás
Conselleira de Facenda
Ver referencia pdf "10700D004P024.PDF"
ORDE do 2 de xuño de 2010 pola que se resolve a adxudicación das axudas dirixidas ao alumnado de centros educativos sostidos con fondos públicos para realizar actividades de inmersión lingüística no ano 2010.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 08/06/2010

Cumpridos os trámites establecidos no artigo 7 da Orde do 5 de febreiro de 2010, pola que se convocan axudas en réxime de concorrencia competitiva dirixidas ao alumnado de centros educativos sostidos con fondos públicos para realizar actividades de inmersión lingüística no ano 2010, esta consellería
RESOLVE:
Primeiro.-Adxudicar as axudas para realizar actividades de inmersión lingüística no ano 2010 ao alumnado que se relaciona no anexo desta orde. Ábrese un prazo de 10 días para a aceptación ou renuncia a esta axuda, contados a partir do día seguinte á publicación desta orde no Diario Oficial de Galicia. A aceptación suporá a remisión á Consellería de Educación e Ordenación Universitaria da documentación que se recolle no artigo 7.6º da orde de convocatoria.
Segundo.-Contra esta resolución definitiva de adxudicación, que esgota a vía administrativa, as persoas interesadas poderán interpoñer recurso potestativo de reposición perante o conselleiro de Educación e Ordenación Universitaria no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente recurso contencioso-administrativo, no prazo de dous meses, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 2 de xuño de 2010.
Jesús Vázquez Abad
Conselleiro de Educación e Ordenación Universitaria
Ver referencia pdf "10700D006P033.PDF"
RESOLUCIÓN do 7 de maio de 2010, da Secretaría Xeral da Emigración, pola que se lles dá publicidade aos convenios de colaboración subscritos por esta secretaría xeral no último cuadrimestre.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 08/06/2010

O artigo 11.1º da Lei 4/2006, do 30 de xuño, de transparencia e de boas prácticas na Administración pública galega (Diario Oficial de Galicia nº 136, do 14 de xuño), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
DISPOÑO:
Artigo único.-Darlle publicidade á relación dos convenios subscritos pola Secretaría Xeral da Emigración nos meses de xaneiro, febreiro, marzo e abril do ano 2010, que se incorpora como anexo a esta resolución.
Santiago de Compostela, 7 de maio de 2010.
J. Santiago Camba Bouzas
Secretario xeral da Emigración
Ver referencia pdf "10700D002P007.PDF"
ORDE do 31 de maio de 2010 pola que se nomea presidente da Comisión de Asistencia Xurídica Gratuíta de Ferrol.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 09/06/2010

Por Orde do 5 de maio de 2010 da Consellería de Presidencia, Administracións Públicas e Xustiza estableceuse a entrada en funcionamento da Comisión de Asistencia Xurídica Gratuíta de Ferrol, co fin de mellorar a resposta do sistema, incorporar elementos de equilibrio territorial e outorgar unha maior operatividade a cada comisión de asistencia xurídica gratuíta.
De conformidade co establecido no artigo 5 do Decreto 269/2008, do 6 de novembro, polo que se aproba o Regulamento de asistencia xurídica gratuíta de Galicia (DOG do 15 de decembro), unha vez comunicadas polos órganos competentes as designacións das persoas que integrarán esta comisión, corresponde ao titular da consellería competente en materia de xustiza, mediante orde, nomear entre as persoas integrantes da comisión o/a seu/súa presidente/a e a persoa que o/a substitúa.
En consecuencia, e tras seren comunicadas pola fiscalía de área, polo decano do colexio de avogados do ámbito territorial correspondente, polo decano do colexio de procuradores dos tribunais do ámbito territorial correspondente, pola Dirección Xeral de Xustiza e pola Dirección Xeral de Asesoría Xurídica Xeral as referidas designacións, esta consellería, de acordo co establecido no artigo 5.2º do Decreto 269/2008, do 6 de novembro,
dispón:
Artigo único.-Nomear presidenta da Comisión de Asistencia Xurídica Gratuíta de Ferrol a María Nemiña Suárez, e como presidente suplente, para o caso de que sexa precisa a substitución da anterior, a Román Ruiz Alarcón.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 31 de maio de 2010.
Alfonso Rueda Valenzuela
Conselleiro de Presidencia, Administracións Públicas e Xustiza
RESOLUCIÓN do 2 de xuño de 2010 pola que se dá publicidade aos convenios de colaboración subscritos polo Instituto Galego de Consumo no primeiro cuadrimestre do ano 2010.
INSTITUTO GALEGO DE CONSUMO — III. OUTRAS DISPOSICIÓNS — 10/06/2010

O artigo 11.1º da Lei 4/2006, do 30 de xuño, de transparencia e de boas prácticas na Administración pública galega (DOG nº 136, do 14 de xuño), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración previstos na artigo 4.1ºc) da Lei 30/2007, do 30 de outubro, de contratos do sector público, subscritos no cuadrimestre anterior.
En consecuencia, e para dar cumprimento a esa obriga,
DISPOÑO:
Artigo único.-Darlle publicidade á relación dos convenios previstos no artigo 4.1ºc) da Lei 30/2007, do 30 de outubro, de contratos do sector público, subscritos polo Instituto Galego de Consumo nos meses de xaneiro, febreiro, marzo e abril do ano 2010, que se incorporan como anexo a esta resolución.
Santiago de Compostela, 2 de xuño de 2010.
María Nava Castro Domínguez
Presidente do Instituto Galego de Consumo
Ver referencia pdf "10900D009P052.PDF"
RESOLUCIÓN do 19 de maio do 2010 pola que se dá publicidade aos convenios de colaboración subscritos polo Instituto Galego de Promoción Económica no primeiro cuadrimestre do ano 2010.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 10/06/2010

O artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG nº 136, do 14 de xuño), establece que as entidades de dereito público vinculadas ou dependentes da Comunidade Autónoma de Galicia deberán publicar cuadrimestralmente no Diario Oficial de Galicia unha relación dos convenios de colaboración asinados no cuadrimestre anterior.
Polo que antecede, en virtude das facultades que teño concedidas,
RESOLVO:
Único.-Facer pública a relación dos convenios subscritos polo Instituto Galego de Promoción Económica nos meses de xaneiro, febreiro, marzo e abril do ano 2010, que se anexa a esta resolución.
Santiago de Compostela, 19 de maio de 2010.
Joaquín Varela de Limia de Cominges
Director xeral do Instituto Galego
de Promoción Económica
Ver referencia pdf "10900D009P052.PDF"
CORRECCIÓN de erros.-Orde do 31 de maio de 2010 pola que se establecen as bases reguladoras para a concesión, en réxime de concorrencia competitiva, das axudas aos investimentos a bordo de buques pesqueiros e selectividade, cofinanciadas co Fondo Europeo de Pesca.
CONSELLERÍA DO MAR — III. OUTRAS DISPOSICIÓNS — 10/06/2010

Advertida omisión na citada orde, publicada no Diario Oficial de Galicia, número 105, do venres 4 de xuño de 2010, procede facer a oportuna corrección publicando os anexos I, II.A, II.B, III, IV, V, VI e VII.
Esta corrección de erros non modifica o prazo de presentación de solicitudes.
Ver referencia pdf "10900D007P042.PDF"
INSTITUTO GALEGO DE CONSUMO
RESOLUCIÓN do 20 de maio de 2010, da Secretaría Xeral e do Patrimonio da Consellería de Facenda, pola que se dá publicidade aos convenios de colaboración subscritos por esta consellería no primeiro cuadrimestre do ano 2010.
CONSELLERÍA DE FACENDA — III. OUTRAS DISPOSICIÓNS — 10/06/2010

En virtude do establecido no artigo 11 da Lei 4/2006, do 30 de xuño, de transparencia e boas prácticas na Administración pública galega,
DISPOÑO:
Artigo único.-Darlle publicidade á relación dos convenios subscritos pola Consellería de Facenda nos meses de xaneiro, febreiro, marzo e abril do ano 2010, que se incorpora como anexo a esta resolución.
Santiago de Compostela, 20 de maio de 2010.
Rosa María Pedrosa Pedrosa
Secretaria xeral e do Patrimonio da Consellería
de Facenda
Ver referencia pdf "10900D003P029.PDF"
RESOLUCIÓN do 12 de maio de 2010 pola que se publica o plan de estudos de graduado ou graduada en Turismo.
UNIVERSIDADE DA CORUÑA — III. OUTRAS DISPOSICIÓNS — 09/06/2010

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por acordo do Consello de Ministros do 30 de outubro de 2009 (publicado no BOE do 5 de xaneiro de 2010 por resolución do secretario de Estado de Universidades do 13 de novembro de 2009).
Esta reitoría, de conformidade co disposto no artigo 35.4º da Lei orgánica 6/2001, de universidades, na redacción dada pola Lei orgánica 4/2007, resolve publicar o plan de estudos conducente á obtención do título oficial de graduado ou graduada en Turismo, que quedará estruturado segundo consta no anexo.
A Coruña, 12 de maio de 2010.
José María Barja Pérez
Reitor da Universidade da Coruña
Ver referencia pdf "10800D008P023.PDF"
RESOLUCIÓN do 12 de maio de 2010 pola que se publica o plan de estudos de graduado ou graduada en Bioloxía.
UNIVERSIDADE DA CORUÑA — III. OUTRAS DISPOSICIÓNS — 09/06/2010

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e establecido o carácter oficial do título por acordo do Consello de Ministros do 30 de outubro de 2009 (publicado no BOE do 5 de xaneiro de 2010 por resolución do secretario de Estado de Universidades do 13 de novembro de 2009).
Esta reitoría, de conformidade co disposto no artigo 35.4º da Lei orgánica 6/2001, de universidades, na redacción dada pola Lei orgánica 4/2007, resolve publicar o plan de estudos conducente á obtención do título oficial de graduado ou graduada en Bioloxía, que quedará estruturado segundo consta no anexo.
A Coruña, 12 de maio de 2010.
José María Barja Pérez
Reitor da Universidade da Coruña
Ver referencia pdf "10800D007P022.PDF"
Ver referencia pdf "10800D008P023.PDF"
CORRECCIÓN de erros.-Resolución do 21 de maio de 2010 pola que se dá publicidade ao acordo do Consello de Dirección do Instituto Galego de Promoción Económica (Igape), que aproba as bases reguladoras das axudas do Igape ao programa de apoio á innovación das pequenas e medianas empresas en Galicia (Programa Innoempresa), cofinanciado polo Fondo Europeo de Desenvolvemento Rexional, e se procede á súa convocatoria en réxime de concorrencia competitiva.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 09/06/2010

Advertidos erros na referida resolución, publicada no DOG nº 100, do 28 de maio de 2010, procede facer as seguintes correccións:
-Na páxina 9.617, no artigo 5, número 5 a), onde di:
«a) Investimentos materiais e/ou inmateriais novos adquiridos en propiedade, excluídos a adquisición e acondicionamento de inmobles, gastos de mobiliario, medios de transporte e equipamento de oficina (agás elementos informáticos). A adquisición e adaptación de software considerarase investimento subvencionable. Sen prexuízo da aplicación das porcentaxes de subvención establecidas no artigo 5.14 destas bases, a subvención máxima por este concepto será de 55.000  para organismos intermedios e 18.000  para pemes».
Debe dicir:
«a) Investimentos materiais e/ou inmateriais novos adquiridos en propiedade, excluídos a adquisición e acondicionamento de inmobles, gastos de mobiliario, medios de transporte e equipamento de oficina (agás elementos informáticos). A adquisición e adaptación de software considerarase investimento subvencionable. Sen prexuízo da aplicación das porcentaxes de subvención establecidas no artigo 5.15 destas bases, a subvención máxima por este concepto será de 55.000  para organismos intermedios e 18.000  para pemes».
-Na páxina 9.623, no artigo 15, número 1, onde di:
«15.1. Os beneficiarios deberán presentar a solicitude de cobramento da subvención no prazo dun mes desde a fin do prazo de execución establecido na resolución de concesión e nunca posteriormente ao 30 de outubro do exercicio correspondente á anualidade establecida na resolución de concesión».
Debe dicir:
«15.1. Os beneficiarios deberán presentar a solicitude de cobramento da subvención no prazo dun mes desde o fin do prazo de execución establecido na resolución de concesión e nunca posteriormente ao 31 de outubro do exercicio correspondente á anualidade establecida na resolución de concesión (en caso de coincidir en sábado o día inhábil en Santiago de Compostela, o prazo finalizará o día hábil seguinte)».
-Engádese o anexo IV que se publica con esta correción de erros.
Ver referencia pdf "10800D006P021.PDF"
ORDE do 3 de xuño de 2010 pola que se declara de utilidade pública a Federación de Asociacións de Familiares e Enfermos Mentais de Galicia (Feafes Galicia).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 09/06/2010

Por iniciativa das correspondentes asociacións poderán ser declaradas de utilidade pública aquelas que reúnan os requisitos establecidos no artigo 32 da Lei orgánica 1/2002, do 22 de marzo, reguladora do dereito de asociacións.
O expediente foi instruído de conformidade co previsto no Real decreto 1740/2003, do 19 de decembro, sobre procedementos relativos a asociacións de utilidade pública, e nel consta a documentación e os informes previstos na citada norma.
O Decreto 157/2008, do 10 de xullo, sobre asunción de funcións da Administración do Estado traspasadas á Comunidade Autónoma de Galicia, mediante o Real decreto 1080/2008, do 30 de xuño, en materia de declaración de utilidade pública de asociacións, asigna estas funcións á Consellería de Presidencia, Administracións Públicas e Xustiza e establece que será competente para resolver o procedemento de declaración de utilidade pública a persoa titular da Consellería de Presidencia, Administracións Públicas e Xustiza, logo da instrucción do procedemento polo órgano correspondente.
De conformidade co informe favorable de declaración de utilidade pública emitido polo instrutor do expediente,
RESOLVO:
Declarar de utilidade pública a seguinte federación de asociacións inscrita no Rexistro Central de Asociacións da Comunidade Autónoma de Galicia:
Denominación: Federación de Asociacións de Familiares e Enfermos Mentais de Galicia (Feafes Galicia).
Nº de rexistro: 2004/108-2ª.
Contra esta orde, que pon fin á vía administrativa, pode interpoñerse recurso contencioso-administrativo ante a sala correspondente do Tribunal Superior de Xustiza de Galicia no prazo de dous meses, de conformidade co disposto na Lei 29/1998, do 13 de xullo, reguladora da xurisdición contencioso-administrativa, podendo interpoñer con carácter potestativo recurso de reposición ante o mesmo órgano que ditou o acto, no prazo dun mes, segundo o disposto na Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 3 de xuño de 2010.
Alfonso Rueda Valenzuela
Conselleiro de Presidencia, Administracións Públicas e Xustiza
RESOLUCIÓN do 3 de xuño de 2010, da Secretaría Xeral da Consellería de Traballo e Benestar, pola que se lles dá publicidade aos convenios de colaboración subscritos nas áreas de traballo e benestar no ano 2009.
CONSELLERÍA DE TRABALLO E BENESTAR — III. OUTRAS DISPOSICIÓNS — 09/06/2010

O artigo 11.1º da Lei 4/2006, do 30 de xuño, de transparencia e de boas prácticas na Administración pública galega (DOG nº 136, do 14 de xullo), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración previstos no artigo 3.1º c) do texto refundido da Lei de contratos das administracións públicas, subscritos no cuadrimestre anterior.
En consecuencia, e para lle dar cumprimento a esa obriga,
DISPOÑO
Artigo único.-Darlle publicidade á relación de convenios previstos no artigo 3.1º c) do texto refundido da Lei de contratos das administracións públicas, subscritos pola Consellería de Traballo e Benestar e a extinta Vicepresidencia da Igualdade e do Benestar ao longo do ano 2009, que se incorpora como anexo a esta resolución.
Santiago de Compostela, 3 de xuño de 2010.
Cristina Ortiz Dorda
Secretaria xeral da Consellería de Traballo
e Benestar
Ver referencia pdf "10800D003P007.PDF"
CORRECCIÓN de erros.-Resolución do 7 de maio de 2010 pola que se fai pública a modificación das bases para a xestión económico-financeira do Instituto Galego de Promoción Económica (IGAPE).
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 11/06/2010

Advertidos erros na referida resolución, publicada no DOG nº 93, do 19 de maio de 2010, procede facer as seguintes correccións:
-Na páxina 8.768, no último parágrafo da parte resolutoria, onde di:
«-Base VI, a): de acordo coa delegación de competencias establecida nestas bases, o director xeral do Igape é o tesoureiro e ordenador de pagamentos, ayuda que se delga esta atribución por razón de contía e ata un importe máximo de 12.000  no secretario xeral. Nos casos de ausencia, o director xeral deberá habilitar expresamente ao secretario xeral ou a calquera dos directores de área para que o substitúan nas súas facultades»,
Debe dicir:
«-Base V, a): de acordo coa delegación de competencias establecida nestas bases, o director xeral do Igape é o tesoureiro e ordenador de pagamentos, ben que esta atribución se delega por razón de contía e ata un importe máximo de 12.000  no secretario xeral. Nos casos de ausencia, o director xeral deberá habilitar expresamente o secretario xeral ou calquera dos directores de área para que o substitúan nas súas facultades».
RESOLUCIÓN do 7 de xuño de 2010 pola que se fan públicos, para os efectos do artigo 11 da Lei 4/2006, do 30 de xuño, de transparencia e de boas prácticas na Administración pública galega, os convenios de colaboración asinados no primeiro cuadrimestre do ano 2010.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 11/06/2010

Para os efectos previstos no artigo 11 da Lei 4/2006, do 30 de xuño, de transparencia e de boas prácticas na Administración pública galega, acórdase darlles publicidade aos convenios de colaboración subscritos pola Academia Galega de Seguridade Pública no primeiro cuadrimestre do ano 2010 e que se relacionan no anexo a esta resolución.
A Estrada, 7 de xuño de 2010.
José Carlos García Bouzas
Director xeral da Academia Galega
de Seguridade Pública
ANEXO
Asinantes: Academia Galega de Seguridade Pública e Federación Galega de Loitas Olímpicas (IGLO).
Obxecto: organización conxunta de cursos das diferentes especialidades de defensa pesoal policial.
Data da sinatura: 5-2-2010.
Achega toal da AGASP: sen obriga económica.
Anualidade 2010:.
ORDE do 26 de maio de 2010 pola que se modifica a Orde do 19 de febreiro de 2010, pola que se regulan as bases polas que se rexerá a concesión de subvencións destinadas ao cofinanciamento da prestación de servizos sociais polas corporacións locais e se procede á súa convocatoria para o exercicio 2010.
CONSELLERÍA DE TRABALLO E BENESTAR — III. OUTRAS DISPOSICIÓNS — 11/06/2010

A Orde do 19 de febreiro de 2010 pola que se regulan as bases polas que se rexerá a concesión de subvencións destinadas ao cofinanciamento da prestación de servizos sociais polas corporacións locais e se procede á súa convocatoria para o exercicio 2010 (DOG nº 40, do 1 de marzo de 2010), establece, no seu artigo 8º, un importe total dispoñible para o exercicio 2010 de 47.523.295 , destinado ao financiamento das subvencións que, ao abeiro dela, poderán ser concedidas aos solicitantes, «sen prexuízo de ulteriores variacións producidas como consecuencia de modificacións orzamentarias».
En consecuencia, debido á existencia de dispoñibilidades orzamentarias que poden ser utilizadas para os mesmos fins, procedentes de xeracións e incorporacións de créditos, así como dalgúns remanentes existentes nos orzamentos de gastos deste centro directivo, cómpre ampliar o importe dos créditos destinados ao financiamento das subvencións que poderán ser concedidas ao abeiro da referida Orde do 19 de febreiro de 2010 na contía adicional de 2.716.373,01  para este exercicio 2010, coa finalidade de facer chegar estas subvencións ao maior número de beneficiarios posible e en contía suficiente para garantir unha axeitada prestación dos servizos sociais por parte das corporacións locais.
Por todo o exposto e en uso das facultades que me foron conferidas,
DISPOÑO:
Artigo único.
1. Amplíase o importe total destinado ao financiamento das subvencións que se van conceder ao abeiro da Orde do 19 de febreiro de 2010, pola que se regulan as bases polas que se rexerá a concesión de subvencións destinadas ao cofinanciamento da prestación de servizos sociais polas corporacións locais e se procede á súa convocatoria para o exercicio 2010, nas seguintes contías e aplicacións orzamentarias:
Ano 2010:
12.02.312D.460.0 por importe de 2.000.000 de .
12.02.312A.460.0 por importe de 490.220,30 .
12.02.313C.460.3 por importe de 171.795,04 .
12.02.312E.761.0 por importe de 20.536,39 .
12.02.313C.760.0 por importe de 33.821,28 .
2. Esta modificación non afecta o prazo establecido na referida orde para a presentación de solicitudes.
Disposición derradeira
Única.-Esta disposición entrará en vigor o día seguinte ao da súa publicación.
Santiago de Compostela, 26 de maio de 2010.
Beatriz Mato Otero
Conselleira de Traballo e Benestar